**УНИВЕРЗИТЕТ У НИШУ Образац Д2**

**ФИЛОЗОФСКИ ФАКУЛТЕТ, НИШ**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | | | | | | |
|  | | | | | | | | | | | | | |
| **ПОДАЦИ О КАНДИДАТУ** | | | | | | | | | | | | | |
| Презиме, име једног родитеља и име | | | | Павићевић (Светомир) Миљана | | | | | | | | | |
| Датум и место рођења | | | | 21.10.1982. Косовска Митровица | | | | | | | | | |
| **Основне студије** | | | | | | | | | | | | | |
| Универзитет | | | | Универзитет у Приштини | | | | | | | | | |
| Факултет | | | | Филозофски факултет | | | | | | | | | |
| Студијски програм | | | | Катедра за психологију | | | | | | | | | |
| Звање | | | | Дипломирани психолог | | | | | | | | | |
| Година уписа | | | | 2003. | | | | | | | | | |
| Година завршетка | | | | 2009. | | | | | | | | | |
| Просечна оцена | | | | 8,40 | | | | | | | | | |
| **Мастер студије, магистарске студије** | | | | | | | | | | | | | |
| Универзитет | | | | Универзитет у Београду | | | | | | | | | |
| Факултет | | | | Филозофски факултет | | | | | | | | | |
| Студијски програм | | | | Одељење за психологију | | | | | | | | | |
| Звање | | | | Дипломирани психолог-мастер | | | | | | | | | |
| Година уписа | | | | 2010. | | | | | | | | | |
| Година завршетка | | | | 2014. | | | | | | | | | |
| Просечна оцена | | | | 9,00 | | | | | | | | | |
| Научна област | | | | Психологија образoвања | | | | | | | | | |
| Наслов завршног рада | | | | Повезаност васпитних ставова родитеља са етноцентризмом адолесцената и њиховим доживљајем националне везаности | | | | | | | | | |
| **Докторске студије** | | | | | | | | | | | | | |
| Универзитет | | | | Универзитет у Нишу | | | | | | | | | |
| Факултет | | | | Филозофски факултет, Ниш | | | | | | | | | |
| Студијски програм | | | | Докторске академске студије психологије | | | | | | | | | |
| Година уписа | | | | 2012. | | | | | | | | | |
| Остварен број ЕСПБ бодова | | | | 110 | | | | | | | | | |
| Просечна оцена | | | | 9,30 | | | | | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | | | | | | |
| **Р. бр.** | | **Аутор-и, наслов, часопис, година, број волумена, странице** | | | | | | | | | | **Категорија** | |
| 1 | | **Павићевић, М.,** Стојиљковић, С. (2016). Перципирани васпитни ставови родитеља као предиктори интерперсоналне оријентације студената. *Примењена психологија, 3.* (у штампи) | | | | | | | | | | М24 | |
| Циљ рада је испитати предиктивну моћ васпитних ставова родитеља у предвиђању интерперсоналне оријентације студената, тачније, филантропске (потребe за људима и пријатељство) и мизантропске оријентације (неповерење и социјална изолација).Узорак обухвата 238 студената оба пола Универзитета у Приштини. Мултипла регресиона анализа показује: топло васпитање мајке је значајан предиктор пријатељства и социјалне изолације; хладно васпитање мајке је предиктор неповерења, ограничавајуће васпитање мајке је предиктор оба аспекта филантропије. Генерално, перципирани васпитни стил мајке важнији је него васпитни стил оца за објашњење интерперсоналне оријентације особе; већи је допринос афективне димензије васпитања него димензије контроле. Налази се дискутују из угла расположиве емпиријске евиденције и указује на правац будућих истраживања. | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 2 | | **Павићевић, М.,** Петровић, Д. (2016). Повезаност васпитних ставова родитеља и етноцентризма адолесцената. *Зборник радова Филозофског факултета Унивеерзитета у Приштини, XLVI (1),* 375-397. | | | | | | | | | | М51 | |
| У раду је разматран допринос који васпитна атмосфера у породици има на развој етноцентризма адолесцената. Истраживањем је обухваћено 345 испитаника са Косова и Метохије српске националности. За прикупљање података су коришћени: Скала за процену васпитних ставова родитеља (Коџопељић, 2009) и Скала за процену етноцентризма (Шрам, 2010). Резултати показују да адолесценти испољавају највиши степен националне хомогенизације, као аспекта етноцентризма, а доминантан васпитни став родитеља процењују као хладно-ограничавајући. Регресионом анализом је утврђено да су васпитни ставови мајке значајни предиктори сва четири аспекта етноцентризма, док је васпитни став оца значајан предиктор само једног аспекта етноцентризма и то националне супериорности и пристрасности. | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 3 | | **Павићевић, М**., Минић, Ј. (2014). Васпитни ставови родитеља као предиктори развоја селф-концепта младих. У: Крстић, М, Ранђеловић, Д. и Николић, Г. (Ур.), *Млади и друштвене промене:између националног идентитета и евроинтеграција* (309-325). Косовска Митровица: Филозофски факултет. | | | | | | | | | | М14 | |
| Циљ истраживања је био да се испита да ли су васпитни ставови родитеља, процењени од стране деце, повезани са аспектима селф концепта младих. Узорак чине студенти Универзитета у Приштини (Н=179). Резултати показују да испитаници своје родитеље перципирају као доминантно хладно-ограничавајуће. Млади чији родитељи примењују топло-попустљиви васпитни став су задовољнији, истрајнији, имају висок ниво самопоштовања, доживљај сопствене компетентности, немају страх од негативне социјалне евалуације нити доживљај усамљености. Топлина мајке је значајан предиктор перципиране личне некомпетентности, самопоштовања, усамљености, општег задовољства и истрајности. Попустљива мајка је предиктор перципиране некомпетентности, самопоштовања, страха од негативне социјалне евалуације, општег задовољства и локуса контроле. Васпитни став оца скоро да није од значаја, истичу аутори. | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 4 | | **Павићевић, М**., Минић, Ј. (2012). Асертивност, социјална анксиозност и самопоштовање код адолесцената на Косову и Метохији. У: *Социјализација у условима друштвене кризе*, (прир. М. Крстић), стр. 76-92. Универзитет у Приштини, Филозофски факултет, Косовска Митровица. | | | | | | | | | | М14 | |
| Циљ истраживања је био да се испита израженост асертивности, социјалне анксиозности и самопоштовања код адолесецената на Косову и Метохији (Н=169, 17-24 године), као и разлике у изражености варијабли с обзиром на пол, старост и материјално стање испитаника. У истраживању су коришћени: Скала асертивности, Скала социјалне анксозности, Скала самопоштовања и Упитник основних података. Резултати показују да испитаници нису довољно асертивни, њихова социјална анксиозност је релативно ниска и самопоштовање је високо. Утврђена је негативна корелација између асертивности и социјалне анксиозности, што аутори оцењују као очекиван налаз. Нису утврђене полне разлике у изражености асертивности, социјалне анксиозности и самопоштовања код испитаних адолесцената. | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 5 | | **Павићевић**, М. Крстић (2013). Васпитни ставови и задовољство породицом код студената. У: Јовановић, Б. и М. Крстић (ур.), *Појединац, породица, друштво у транзицији*. (317-335). Косовска Митровица: Филозофски факултет Универзитета у Приштини са привременим седиштем у Косовској Митровици. | | | | | | | | | | М14 | |
| Истраживање је спроведено са циљем да се испита повезаност васпитних ставова родитеља (перципираних од стране деце) и задовољства породицом код студената, затим повезаност са неким социодемографским варијаблама, као и разлике у односу на пол испитаника. Узорак су чинили студенти Универзитета у Приштини (126 женских и 86 мушких испитаника, узраста 18 до 24 година). Утврђено је да испитаници своје очеве перципирају као хладно-ограничавајуће у васпитању, а мајке као топло-ограничавајуће, као и да су углавном задовољни својом породицом. Доживљај задовољства је већи уколико су родитељи топлији и попустљивији, а негативно корелира са материјалним статусом. Резултати се дискутују усветлу карактеристика контекста одрастања на Косову и Метохији. | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | | | | | | **ДА** | **НЕ** |
| Комисија констатује да је кандидаткиња студент докторских студија психологије, положила је довољан број испита, има објављене радове који се тичу теме пријављене докторске дисертације. Овде нису наведени сви објављени радови већ је направљен избор из приложене библиографије који се непосредно тиче рада на уобличавању теме дисертације. Све ово говори да кандидаткиња испуњава предвиђене услове. | | | | | | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | | | | | | |
| Име и презиме, звање | | | Снежана Стојиљковић | | | | | | | | | | |
| Ужа научна област за коју је изабран у звање | | | Психологија (Теорије личности и Психологија индивидуалних разлика) | | | | | | | | | | |
| Датум избора | | | 21.01.2013. | | | | | | | | | | |
| Установа у којој је запослен | | | Филозофски факултет Ниш | | | | | | | | | | |
| Е-пошта | | | snezana.stojiljkovic@filfak.ni.ac.rs | | | | | | | | | | |
| **Најзначајнији радови ментора из научне области којој припада тема докторске дисертације** | | | | | | | | | | | | | |
| **Р. бр.** | | **Аутор-и, наслов, часопис, година, број волумена, странице** | | | | | | | | | | **Категорија** | |
| 1 | | **Stojiljkovic, S.**, Djigic, G., Doskovic, M. (2014). Basic personality dimensions and teachers’ self-efficacy, *Proceedia - Social and Behavioral Sciences*, 2014, 112, 593-602. ISSN 1877-0428 DOI: 10.1016/j.sbspro.2014.01.1206 | | | | | | | | | | М24 | |
| 2 | | Симић, И., **Стојиљковић, С.,** Тодоровић, Ј. (2013). Доживљај породичних односа, емпатија и новчани приходи породице. *Теме*, XXXVII, бр. 2, 719-734. ISSN 0353-7919 | | | | | | | | | | M24 | |
| 3 | | Црњаковић, Б., **Стојиљковић, С**., Тодоровић, Ј. (2008). Васпитни стил родитеља и локус контроле адолесцената, *Настава и васпитање,* LVII, бр.4, 514-529. ISSN 0547-3330 | | | | | | | | | | M24 | |
| 4 | | **Stojiljkovic, S.,** Odnosi inteligencije i osobina ličnosti. *Psihologija*, 1995, 1-2, 29-42.  Милојевић, М., **Стојиљковић, С.,** Тодоровић, Ј., К. Кашић (2009). Циљеви постигнућа и перфекционизам гимназијалаца, *Психологија*, 2009, 42 (4), 517-535. YU ISSN 0048-5705 | | | | | | | | | | M23 | |
| 5 | | Gigić, J., Zlatanović, Lj., **Stojiljković,** S., Đigić, G. (2016). Optimism, pessimism and self-efficacy as predictors of academic achievement. *Individual and environment: International thematic proceedia* (349-356). Niš: Univerzitet, Filozofski fakultet. ISBN 978-86-7379-418-1 | | | | | | | | | | M14 | |
| 6 | | **Stojiljkovic, S.,** Todorovic, J., Todorovic, D., Doskovic, Z. (2010). Perfectionism, Self-Esteem and symptoms of depression in Serbian and Macedonian students, *Bulgarian Journal of Psychology*, 2010, 1-4, 883-889. East-West Publishing House. ISSN 0861-7813 [www.psychology-bg.org](http://www.psychology-bg.org) <http://RCP2009.wordpress.com> | | | | | | | | | | M24 | |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | | | | | **ДА** | **НЕ** |
| Предложени ментор има далеко више од 24 поена која су предвиђена Правилником о докторским студијама Филозофског факултета, и то у радовима тражених категорија чиме испуњава потребне услове. Горе наведени радови су одабрани као репрезентативни за најужу област којој припада тема докторске дисертације. | | | | | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | | | | | |
| Предлог наслова теме докторске дисертације | | | | Особине личности и васпитни стилови родитеља као предиктори самоефикасности, субјективног благостања и психопатских тенденција адолесцената | | | | | | | | | |
| Научно поље | | | | Друштвено-хуманистичке науке | | | | | | | | | |
| Научна област | | | | Друштвене науке | | | | | | | | | |
| Ужа научна област | | | | Психологија | | | | | | | | | |
| Научна дисциплина | | | | Психологија личности | | | | | | | | | |
| 1. | Предмет научног истраживања *(до 800 речи)* | | | | | | | | | | | | |
| Кандидаткиња најпре указује на податке до којих је дошла увидом у стручну литературу. Последњих година је велика пажња истраживача усмерена на испитивање ризичних и протективних фактора током развоја детета, који се могу поделити у три групе (Jugović, 2004). Прву групу чине особине личности, когнитивне вештине и способности, социјалне и социјално-когнитивне способности, темпераменталне диспозиције итд. Другу групу чини квалитет интеракције између детета и околине који се односи на везаност детета за родитеље, интегрисаност у вршњачку групу и др. Трећу групу чине аспекти мезосистема и егзосистема, односно сарадња школе и породице, превентивни програми у школи итд.  Личност родитеља је у центру модела родитељства (Belsky, 1984) и повезана је са тим како се родитељ генерално осећа (склоност ка позитивном или негативном расположењу), како размишља (родитељеви доприноси понашању детета) и како делује (степен родитељеве укључености). Истраживања новијег датума (Muhamad and Jaafar, 2009; Yap and Baharudin, 2016) говоре да адолесценти чији су родитељи екстравертнији имају добру социјалну и емоционалну самоефикасност, и да родитељи са вишим степеном отворености за искуство делују подстицајно на академску самоефикасност деце кроз давање смерница, охрабривање у постигнућима, креирајући прилике да адолесценти развију сопствени ниво ефикасности. Дајнер и сар. (Deiner, Suh, Lucas, Smith, 1999) су установили повезаност субјективног благостања адолесцената и екстраверзије и неуротицизма родитеља. Висок неуротицизам, ниска савесност и сарадљивост родитеља доприносе већој учесталости проблематичног дечијег понашања. Такве родитеље одликује ниска самодисциплина и тенденција да импулсивно делују пре него да размишљају, па и њихова деца могу такође имати ниску самоконтролу и учесталије антисоцијално понашање (Prinzie et al., 2005).  Васпитни стилови родитеља могу представљати и ризичне и протективне факторе развоја адолесцената. Ауторитарност и пермисивност родитеља негативно корелира са самоефикасношћу и субјективним благостањем адолесцената (Deniz, Karakuş, Traş, Eldeleklioglu, Özyeşil and Hamarta, 2013), док ауторитативни родитељи доприносе доживљају самоефикасности адолесцената (Крстић, Јаредић и Станојевић, 2012) и субјективном благостању (Caprara et al., 2005). Такође, ауторитарност родитеља негативно корелира са просоцијалним понашањем младих (Baumrind, 1966), а позитивно корелира са различитим облицима агресивног, деликвентног и зависничког понашања (Newman, Harrison, Dashiffand Davies, 2008; Vulić-Prtorić, 2002).  Налази већег броја истраживања, спроведених током последње две деценије у нашој средини на различитим узорцима деце адолесцентног узраста, показују да начин одгајања деце и породични односи доприносе формирању диспозиционих карактеристика личности. Васпитни поступци и стилови родитеља доприносе висини и стабилности самопоштовања адолесцената (Тодоровић, 2004), формирању унутрашњег локуса контроле и осећања личне одгворности код адолесцената (Црњаковић, Стојиљковић и Тодоровић, 2008), развоју филантропске или мизантропске интерперсоналне оријентације адолесцената (Павићевић и Стојиљковић, 2016), повезани су са развојем селф-концепта младих **(**Павићевић и Минић, 2014). Представа о родитељима формирана током одрастања, која се заснива на доживљају детета да је прихваћено или неприхваћено, чак одбачено од стране мајке или оца, може се довести у везу са потоњим емоционалним и социјалним компетенцијама студената (Тодоровић, Хедрих, Стојиљковић, Хаџи Пешић, 2008). Више пута је потврђено да породица игра важну улогу у формирању вредности деце (Опачић и сар., 1995а, 1995б), а доживљај детета да су родитељи емоционално топли и подржавајући насупрот ограничавању, одбацивању и равнодушности може доћи до изражаја и у ставу према сопственој нацији (Павићевић и Петровић, 2016). Родитељска топлина и прихватање могу допринети моралном развоју адолесцената, док презаштићивање, одбацивање и претерана контрола могу успоравати прелазак с конвенционалног на постконвенционални ниво моралног расуђивања (Стојиљковић, Тодоровић и Црњаковић, 2006). Домети породичних утицаја зависе од старости и од пола детета, а често постоји диференциран утицај мајке и оца (Opsenica-Kostić i Stefanović-Stanojević, 2010; Тодоровић, 2005; Црњаковић, Стојиљковић и Тодоровић, 2008). Наведено говори о актуелности, теоријском и практичном значају проучавања породичног контекста одрастања.    Предмет планираног истраживања представља испитивање односа између диспозиционих карактеристика родитеља, с једне стране, и одређених аспеката функционалности односно дисфункционалности њихове деце адолесцентног узраста. Прецизније, циљ је да се утврди да ли су особине личности родитеља и њихови васпитни стилови значајни предиктори самоефикасности, доживљаја субјективног благостања и психопатских тенденција адолесцената. С обзиром на то да досадашњи налази показују да се на исти начин не перципирају очинска и мајчинска фигура, посебно ће се испитати допринос особина личности и васпитних стилова очева и мајки у предвиђању поменутих критеријумских варијабли. Одабран је модел који васпитне стилове сврстава у три модалитета: ауторитарни, ауторитативни и пермисивни. Васпитни стилови ће бити испитани на два начина: из визуре самих родитеља и њихове самопроцене, као и из угла деце на основу процене васпитних поступака оца и мајке. На тај начин ће се добити мера у којој се слажу процене родитеља и деце о доминантним стиловима одгајања, а могу се довести у везу са појединим особинама личности родитеља. Скуп критеријумских варијабли обухвата функционалне и мање функционалне, евентуално дисфункционалне облике понашања адолесцената. Посебно ће се испитати академска, социјална и емоционална самоефикасност адолесцената, затим два аспекта субјективног благостања и четири аспекта психопатских тенденција.  Теоријски оквир истраживања чине: Седмофакторски модел личности „Великих пет плус два“ (Смедеревац, Митровић и Чоловић, 2010), модел васпитних стилова Дијане Баумринд, Бандурина теорија самоефикасности, Дајнеров модел субјективног благостања и Херов модел психопатије (Hare, 2000). | | | | | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | | | | | |
| Комисија је прегледала списак литературе који је кандидаткиња навела у пријави теме и једногласна је у оцени да је одабрана литература релевантна и у потпуности усклађена са проблематиком којом се докторска дисертација бави.  Увидом у опис горе наведеног предмета истраживања, комисија констатује да је опис стања у области којој припада тема предложене докторске дисертације адекватно приказан, уз навођење одговарајуће литературе. Кандидаткиња наводи релевантне ауторе и њихове радове објављене у међународним часописима, часописима националног значаја, зборницима радова и научним монографијама.  С обзиром да је предмет предложене докторске дисертације сложен и да се односи на испитивање већег броја варијабли (особине личности, васпитни ставови родитеља, самоефикасност, субјективно благостање, психопатске тенденције, социодемографске карактеристике), кандидаткиња наводи да је консултовала 28 библиографских јединица (вероватно и више). Реч је о прегледу савремене литературе, на српском и енглеском језику, на основу које је адекватно представљено тренутно стање у области истраживања. Комисије констатује да је посвећено довољно пажње свим конструктима на којима се темељи проблем истраживања. Закључак комисије је да је у овој фази коришћена релевантна литература која добро осветљава предмет истраживања. | | | | | | | | | | | | | |
| 3. | Циљеви научног истраживања *(до 500 речи)* | | | | | | | | | | | | |
| Општи циљ истраживања је утврдити да ли су особине личности родитеља, родитељски васпитни стилови и процењени васпитни стилови родитеља од стране адолесцената значајни предиктори самоефикасности, субјективног благостања и психопатских тенденција адолесцената.  Полазећи од општег циља, формулисани су следећи специфични циљеви, којима су дефинисани ужи предмети истраживања:   1. Испитати степен изражености и повезаност особина личности родитеља, васпитних стилова родитеља, самоефикасности, субјективног благостања и психопатских тенденција адолесцената. 2. Испитати да ли се на основу родитељских особина личности (оца и мајке) (неуротицизам, есктраверзија, савесност, отвореност, агресивност, позитивна и негативна валенца) може предвидети самоефикасност адолесцената (академска, социјална и емоционална); 3. Испитати да ли се на основу родитељских особина личности (оца и мајке) (неуротицизам, есктраверзија, савесност, отвореност, агресивност, позитивна и негативна валенца), може предвидети субјективно благостање адолесцената; 4. Испитати да ли се на основу родитељских особина личности (оца и мајке) (неуротицизам, есктраверзија, савесност, отвореност, агресивност, позитивна и негативна валенца) могу предвидети психопатске тенденције (интерперсонална, афективна и бихејвиорална) адолесцената. 5. Испитати да ли се на основу родитељских васпитних стилова (ауторитарни, ауторитативни и пермисивни) може предвидети самоефикасност адолесцената (академска, социјална и емоционална). 6. Испитати да ли се на основу родитељских васпитних стилова (ауторитарни, ауторитативни и пермисивни) може предвидети субјективно благостање адолесцената. 7. Испитати да ли се на основу родитељских васпитних стилова (ауторитарни, ауторитативни и пермисивни) могу предвидети психопатске тенденције (интерперсонална, афективна и бихејвиорална) адолесцената. 8. Испитати да ли се на основу родитељских васпитних стилова процењених од стране њихове деце (ауторитарни, ауторитативни и пермисивни) може предвидети самоефикасност адолесцената (академска, социјална и емоционална). 9. Испитати да ли се на основу родитељских васпитних стилова процењених од стране њихове деце (ауторитарни, ауторитативни и пермисивни) може предвидети субјективно благостање адолесцената. 10. Испитати да ли се на основу родитељских васпитних стилова процењених од стране њихове деце (ауторитарни, ауторитативни и пермисивни) могу предвидети психопатске тенденције (интерперсонална, афективна и бихејвиорална) адолесцената. 11. Испитати у којој мери су васпитни стилови родитеља медијатори односа особина личности родитеља и самоефикасности, субјективног благостања и психопатских тенденција адолесцената. 12. Испитати како су социо-демографске варијабле (пол, школски успех, степен формалног образовања родитеља, запослење родитеља, материјално стање породице) повезане са главним варијаблама у истраживању (особине личности, васпитни стилови родитеља утврђени самопроценом или процењени од стране деце). | | | | | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | | | | | |
| Образлажући проблем истраживања, кандидаткиња поставља одређене хипотезе и наводи следећа очекивања:  Очекује се да ће резултати истраживања показати да су особине личности оба родитеља и родитељски васпитни стилови, добијени самопроценом и проценом од стране адолесцената, значајни предиктори самоефикасности, субјективног благостања и психопатских тенденција адолесцената.  Очекује се да ће резултати истраживања показати да су васпитни стилови родитеља, добијени методом самопроцене и процене од стране деце, значајни медијатори односа особина личности родитеља и самоефикасности, субјективног благостања и психопатских тенденција адолесцената,  Очекује се да ће бити утврђене статистички значајне разлике у изражености основних варијабли зависно од социо-демографских карактеристика испитаника (пол, школски успех, степен формалног образовања родитеља, запослење родитеља, материјално стање породице).  Очекује се да ће, после провере предиктивне моћи регресионих и структуралних модела, бити идентификовани склопови психолошки релевантних конструката који су карактеристични за функционално и евентуално дисфункционално понашање испитаника.  Очекује се да ће слика о повезаности предикторских и критеријумских варијабли бити потпунија и јаснија, што би говорило о теоријском доприносу планиране емпиријске студије. Осим унапређења сазнања о релацијама испитиваних психолошких конструката, налази би могли бацити ново светло на досадашњи корпус знања о важности контекста одрастања по развој личности.  Налази би се такође могли користити у превентивно-саветодавне сврхе, како у раду са породицама тако и у раду са појединцима, са циљем да се оснажи функционалност и превенира настанак дисфункционалних облика понашања младих. | | | | | | | | | | | | | |
| 5. | Примењене научне методе *(до 300 речи)* | | | | | | | | | | | | |
| Кандидаткиња планира да спроведе емпиријско истраживање, које представља експлоративну корелациону студију. Комбиновање метода самопроцене и процене од стране других представља корак даље у односу на већину досадашњих истраживања, у којима су васпитни стилови проучавани само на основу дечије перцепције начина одгајања.  За прикупљање података биће коришћени следећи психолошки инструменти:  *Великих пет плус два - ВП+2* (Смедеревац, Митровић и Чоловић, 2010) - за мерење седам димензија личности: Неуротицизам, Екстраверзија, Савесност, Агресивност, Отвореност према искуству, Позитивна валенца и Негативна валенца (70 ајтема);  *Упитник родитељских стилова и димензија - PSDQ* (*Parenting Styles and Dimensions Questionnaire*, Robinson, Mandleco, Olsen and Hart, 1995) за процену ауторитарног, ауторитативног и пермисивног васпитног стила (по 32 ајтема за оца и за мајку);  *Упитник самоефикасности за децу* (*Self-efficacy Questionnaire for Children - SEQ-C*) (Muris, 2001), за испитивање дечијег осећаја самоефикасности у три подручја: академском, социјалном и емоционалном (24 ајтема);  *Кратка скала субјективног благостања – КSB* (Jovanović i Novović, 2008) – 8 ајтема, за процену два аспекта: позитиван афективитет и позитиван став према животу;  *Упитник за процену психопатске девијације (PAQ,* Novović, Smederevac i Biro, 2009) – мери четири аспекта: Антисоцијално понашање, Животни стил, Психопатски афекат и Интерперсонални односи (40 ајтема);  Узорак ће чинити адолесценти, ученици другог разреда средње школе, као и њихови родитељи, укупно 300 испитаника (100 адолесцената и њихових мајки и очева). Адолесценти ће упитнике попуњавати у школи током редовне наставе, а њихови родитељи код куће. За све испитанике ће бити прибављена информисана сагласност.  Обрада података подразумева коришћење статистичког пакета СПСС 22 и АМОС и примену следећих статистичких поступака:  - технике статистичке дескрипције – за утврђивање степена изражености варијабли, смера и интензитета повезаности варијабли,  - Т-тест и АНОВА - за утврђивање значајности разлика у степену изражености варијабли између група,  - Мултипла регресиона анализа - за проверу могућности предвиђања критеријумских варијабли на основу предикторских варијабли  - поступак СЕМ анализе (структурално моделирање) - за тестирање претпостављених модела релација између предикторских, медијаторских и критеријумских варијабли. | | | | | | | | | | | | | |
| Предложена тема се прихвата неизмењена | | | | **ДА** | | | | | **НЕ** | | | | |
| Коначан наслов теме докторске дисертације | | | | Особине личности и васпитни стилови родитеља као предиктори самоефикасности, субјективног благостања и психопатских тенденција адолесцената | | | | | | | | | |
| **ЗАКЉУЧАК** *(до 100 речи)* | | | | | | | | | | | | | |
| Предложена тема је прецизно дефинисана и добро образложена, оригинална и научно заснована. Планирано емпиријско истраживање је методолошки коректно постављено, а налази могу допринети бољем разумевању релација између диспозиционих карактеристика родитеља и индикатора самоефикасности, субјективног благостања и психопатских тенденција адолесцената.  Стога именована Комисија предлаже Наставно-научном већу Филозофског факултета у Нишу да прихвати пријаву теме и кандидату Миљани Павићевић одобри израду докторске дисертације под насловом **„**Особине личности и васпитни стилови родитеља као предиктори самоефикасности, субјективног благостања и психопатских тенденција адолесцената**“,** под менторством проф. др Снежане Стојиљковић. | | | | | | | | | | | | | |
| **ПОДАЦИ О КОМИСИЈИ** | | | | | | | | | | | | | |
| Број одлуке НСВ о именовању Комисије | | | | | **8/18-01-006/16-040** | | | | | | | | |
| Датум именовања Комисије | | | | | **08.09.2016.** | | | | | | | | |
| **Р. бр.** | | **Име и презиме, звање** | | | | | | | | | **Потпис** | | |
| 1. | | Др Јелисавета Тодоровић, редовни професор | | | | | | | председник | |  | | |
| Психологија | | | | Филозофски факултет, Универзитет у Нишу | | | | |
| (Научна област) | | | | (Установа у којој је запослен) | | | | |
| 2. | | Др Снежана Стојиљковић, редовни професор | | | | | | | ментор, члан | |  | | |
| Психологија | | | | Филозофски факултет, Универзитет у Нишу | | | | |
| (Научна област) | | | | (Установа у којој је запослен) | | | | |
| 3. | | Др Јелена Опсеница Костић, доцент | | | | | | | члан | |  | | |
| Психологија | | | | Филозофски факултет, Универзитет у Нишу | | | | |
| (Научна област) | | | | (Установа у којој је запослен) | | | | |
| 4. | | Др Љубиша Златановић, ванредни професор | | | | | | | члан | |  | | |
| Психологија | | | | Филозофски факултет, Универзитет у Нишу | | | | |
| (Научна област) | | | | (Установа у којој је запослен) | | | | |
| 5. | | Др Радмила Миловановић, ванредни професор | | | | | | | члан | |  | | |
| Медицинско-психолошке науке, интерполарни ниво | | | | Факултет педагошких наука Универзитета у Крагујевцу | | | | |
| (Научна област) | | | | (Установа у којој је запослен) | | | | |
| Датум и место:  11.10.2016 године, Ниш | | | | | | | | | | | | | |